יעקב גרי

יעקב מאיר גרי (ג'ק גרינג) (18 בספטמבר 1901 – 18 בדצמבר 1974) היה שר המסחר והתעשייה בממשלת ישראל השנייה.

חייו 
נולד בעיירה סדה (Seda) בצפון-מערב ליטא. למד וסיים תואר שני במדעי הרוח ובמשפטים בדרום אפריקה. עבד שם כעורך דין מספר שנים. ב-1932 עזב לאירופה.
בשנת 1934 עלה לארץ ישראל. עבד במשרדו של דב יוסף, שאיתו כיהן בהמשך כשר באותה ממשלה.

ממייסדי אפריקה ישראל להשקעות, מונה למזכיר החברה וב-1946 מונה למנכ"ל החברה. מיוזמי הקמת שכונת סביון, ומיוזמי הנפקת החברה בבורסה.

בשנת 1950 מונה גרי לשר המסחר והתעשייה בממשלה השנייה ובמהלך הכנסת הראשונה, והוא השר השני שלא היה חבר כנסת (הראשון היה יצחק גרינבוים). הוא כיהן בתפקיד עד 1953. לאחר פרישתו שב למגזר העסקי.

בין השנים 1955–1964 כיהן גרי כיושב ראש מועצת המנהלים של אתא, ופרש מתפקידו עקב מצבו הבריאותי.
שימש כחבר ועד המנהלים של התזמורת הפילהרמונית.

יעקב גרי נפטר בד' בטבת תשל"ה, 1974. הותיר אחריו בן ובת.

קישורים חיצוניים

הערות שוליים

אישים הקבורים בבית הקברות בסביון
אנשי העלייה החמישית
בוגרי אוניברסיטת ויטווטרסראנד
דירקטורים ישראלים
ישראלים ילידי ליטא
מנכ"לים ישראלים
עורכי דין ישראלים במאה ה-20
שרים שכיהנו בעת שלא היו חברי כנסת
ישראלים שנולדו ב-1901
ישראלים שנפטרו ב-1974